ཐོག་མ་འཇིག་རྟེན་གྲུབ་པ་ནས་བཟུང༌།འཛམ་གླིང་ནང་དུ་གནས་པའི་མི་རིགས་སུ་འདྲ་ཞིག་ཡིན་ནའང་ད་བར་རང་རང་མི་རིགས་ཀྱི་ལོ་རྒྱུས་བཟང་ངན་སྣ་ཚོགས་དང་གནས་ལུགས་ཉིན་མཚན་སྣང་མུན་བརྗེས་པ་ལྟ་བུ་གྲངས་ལས་འདས་པ་ཞིག་བྱུང་ཡོད་པས།གོ་ལའི་ཡང་རྩེར་གནས་པའི་རང་ཅག་བོད་མི་རིགས་ལའང་དེ་བཞིན་ལོ་རྒྱུས་ཀྱི་འཕྲང་ལམ་རིང་མོ་ཞིག་ཡོད་པ་རེད།འོན་ཀྱང༌།རང་རེ་བོད་མི་རིགས་ཀྱི་གོམས་གཤིས་ནང་ལོ་རྒྱུས་ནི་བེད་མེད་ལྟ་བུ་བསམ་ནས་སྦྱང་བརྩོན་ཞན་པས་ལྷོད་གཡེང་ཤོར་ཏེ་ལེགས་པར་མི་ཤེས་པའམ།ཡང་ན་ཞོར་སྦྱང་ཙམ་ལས་བྱེད་སྲོལ་མེད་སྟབས་བོད་ཀྱི་ལོ་རྒྱུས་འགའ་ཤས་མི་གསལ་བ་དང༌།འགའ་ཤས་བཞེད་པ་མི་མཐུན་པའི་རྩོད་རྙོག་སོགས་ཀྱི་གནས་སུ་གྱར་ཡོད་པ་རེད།དེང་སྐབས་མཁས་པ་མང་པོས་ལོ་རྒྱུས་ནི་སྤྱིར་ཤེས་ཡོན་ཀུན་གྱི་རྨང་གཞིར་ཤེས་དགོས་པའི་ཤེས་བྱ་གལ་ཆེན་ཞིག་ཡིན་ལུགས་སོགས་ཀྱི་གསུང་རྒྱུན་ཡང་མང་དུ་འགྲོ་བཞིན་པ་ལ།སྔ་ཕྱིའི་རྒྱུ་མཚན་ཕྱོགས་བསྡོམས་ཀྱིས་ད་ཐེངས་སོ་སོའི་ལོ་རྒྱུས་ལ་དགའ་མོས་ཆེ་བའི་བློ་གསལ་རྣམས་ལ་ལོ་རྒྱུས་ངེས་ཆ་སྲ་བརྟན་ཡོང་ཆེད་འདི་ནས་ལོ་རྒྱུས་ཤེས་པའི་དགེ་ཕན་སྐོར་གང་ཤེས་ཅུང་ཙམ་བརྗོད་ན་སྙམ།དང་པོ།ལོ་རྒྱུས་ཤེས་པའི་དགེ་ཕན་དང༌།ལོ་རྒྱུས་མི་ཤེས་པའི་སྐྱོན།ཞོར་འཕྲོས་དང་གསུམ།